text: [{"text_idx": "#000000", "text": "Skalt tu\u0301 byggja ella umv\u00e6la hu\u0301s?\nF\u00f8royskt tilfar til b\u00f8rn um umhv\u00f8rvi og burturkast"}, {"text_idx": "#000001", "text": "Skalt tu\u0301 byggja ella umv\u00e6la hu\u0301s?"}, {"text_idx": "#000002", "text": "F\u00f8royskt tilfar til b\u00f8rn um umhv\u00f8rvi og burturkast"}, {"text_idx": "#000003", "text": "\u00c6tlar tu\u0301 at byggja ella umv\u00e6la hu\u0301s, eru fleiri hentar t\u00e6nastur hja\u0301 IRF, sum tu\u0301 ma\u0301st hava i\u0301 huga. Fleiri av t\u00e6nastunum hja\u0301 IRF ver\u00f0a ein partur av gerandisdegnum hja\u0301 t\u00e6r og hu\u0301skinum i\u0301 mong a\u0301r frameftir. Ti\u0301skil er ty\u0301dningarmiki\u00f0 at hugsa um hesi vi\u00f0urskifti, um tu\u0301 fert at byggja ella umv\u00e6la hu\u0301s."}, {"text_idx": "#000004", "text": "Ta\u0301 i\u00f0 tu\u0301 fert i\u0301 gongd vi\u00f0 tekningar i\u0301 sambandi vi\u00f0 hu\u0301sabygging ella umv\u00e6ling, er ty\u0301dningarmiki\u00f0 at hugsa um hesi vi\u00f0urskifti:"}, {"text_idx": "#000005", "text": "Ta\u00f0 er umra\u0301\u00f0andi at rottangin hevur r\u00f8ttu sta\u00f0seting og er l\u00e6ttur at koma til. Les meira um kr\u00f8v til rottangar a\u0301 hesi leinkju. I\u0301 summum \u00f8kjum hevur kommunan skipa\u00f0 fyri felags rottanga, og ta\u0301 hevur hon a\u0301byrgdina av sta\u00f0seting, i\u0301binding og vi\u00f0li\u0301kahaldi."}, {"text_idx": "#000006", "text": "Gra\u0301i posin skal hava egi\u00f0 stativ uttanfyri hu\u0301sini. Ruskstativi\u00f0 skal standa a\u0301 sjo\u0301nligum sta\u00f0 i\u0301 mesta lagi 20 metrar fra\u0301 koyrivegi. Har ta\u00f0 eru 6 fo\u0301lk ella fleiri, heintar IRF tveir gra\u0301ar ruskposar um vikuna fra\u0301 hu\u0301skjum, og ta\u0301 er ney\u00f0ugt at hava tvey ruskstativ til gra\u0301a posa. IRF heintar eisini hvi\u0301ta posa, sum er til papp og pappi\u0301r, fra\u0301 hu\u0301skjum. Ti\u0301 er skilagott at hava eitt stativ til hvi\u0301ta posa eisini. Bert eitt rusksta\u00f0 skal vera a\u0301 hv\u00f8rjari ogn, og ta\u00f0 er best, um ein plattur ver\u00f0ur gj\u00f8rdur undir ruskstativunum, solei\u00f0is at stativini standa v\u00e6l."}, {"text_idx": "#000007", "text": "Ta\u0301 i\u00f0 byggingin/umv\u00e6lingin er farin i\u0301 gongd, eru ymisk vi\u00f0urskifti at hugsa um."}, {"text_idx": "#000008", "text": "Leiga bingju: Vit hava ymisk sl\u00f8g av bingjum og lastum, sum kunnu leigast. Si\u0301 pri\u0301sir her. Minst til at skilja burturkasti\u00f0, solei\u00f0is at bara eitt slag av burturkasti er i\u0301 hv\u00f8rjari bingju/last. Sl\u00f8gini eru:"}, {"text_idx": "#000009", "text": "Burturkast at brenna t.d. timbur, flamingo, m\u00f8blar og skiti\u00f0 plast.\nPapp og pappi\u0301r til endurvinning. I\u0301 somu bingju kanst tu\u0301 lata bleytt plast, men ta\u00f0 ma\u0301 latast i\u0301 ein kla\u0301ran plastposa.\nIRF selur kla\u0301rar plastposar, sum taka 240 l, si\u0301 her.\nJarn/metal til endurvinning. Ymisk sl\u00f8g sum t.d. kopar, aluminium og rustfri\u0301tt sta\u0301l."}, {"text_idx": "#000010", "text": "Keyp sto\u0301rsekkir: Tu\u0301 kanst keypa sto\u0301rsekkir fra\u0301 IRF til tyrviburturkast, t.d. steinull, glasull, PVC-r\u00f8r, gips og asbest. Minst til, at gips og asbest ikki skulu blandast saman vi\u00f0 \u00f8\u00f0rum burturkasti at tyrva. Asbest skal alti\u0301\u00f0 vera pakka\u00f0 inn, ta\u0301 ta\u00f0 ver\u00f0ur lati\u00f0 til IRF. Sm\u00e6rri asbest burturkast skal latast i\u0301 sto\u0301rsekkir. St\u00f8rri asbest pla\u0301tur skulu leggjast a\u0301 ein platt og pakkast v\u00e6l inn, solei\u00f0is at asbestst\u00f8v ikki ver\u00f0ur spjatt."}, {"text_idx": "#000011", "text": "Lat inn a\u0301 endurvinningarpla\u0301ssi\u00f0: Ymiskt burturkast kann eisini latast inn a\u0301 endurvinningarpla\u0301ssi\u00f0. Hetta ver\u00f0ur so sent til endurvinningar t.d. leidningar, ljo\u0301sr\u00f8r, ljo\u0301sperur, spreydo\u0301sir og elektronikkur."}, {"text_idx": "#000012", "text": "Meira um skiljing av burturkasti fra\u0301 bygging og umv\u00e6ling kann si\u0301ggjast a\u0301 hesi plakatini."}, {"text_idx": "#000013", "text": "K\u00f8kurin: Ta\u0301 i\u00f0 k\u00f8kurin ver\u00f0ur tekna\u00f0ur, er ty\u0301dningarmiki\u00f0 at minnast til, at pla\u0301ss skal vera til eina go\u0301\u00f0a skiljiskipan i\u0301 k\u00f8kinum. Vit m\u00e6la til at hava minst fimm i\u0301l\u00f8t i\u0301 k\u00f8kinum \u2013 eitt til pappi\u0301r og papp, eitt til bleytt plast, eitt til glasi\u0301l\u00f8t, eitt til jarn/metal og eitt til restburturkast. Eisini er vert at hugsa um pla\u0301ss til eitt i\u0301lat til matrestir, solei\u00f0is at hu\u0301ski\u00f0 eisini kann skilja matin fra\u0301 restburturkastinum t.d. vi\u00f0 bokashi. Fyri at eldur ikki skal standast av gomlum battari\u0301um, m\u00e6la vit til, at tu\u0301 goymir tey i\u0301 krukku vi\u00f0 loki a\u0301."}, {"text_idx": "#000015", "text": "Tu\u0301 kanst taka o\u0301keypis myndatekin at seta a\u0301 ruski\u0301l\u00f8tini ni\u00f0ur her."}, {"text_idx": "#000016", "text": "Ta\u0301 i\u00f0 tu\u0301 flytur inn"}, {"text_idx": "#000017", "text": "Ta\u0301 i\u00f0 tu\u0301 flytur inn i\u0301 hu\u0301sini, bo\u00f0ar tu\u0301 IRF fra\u0301 ti\u0301num bu\u0301sta\u00f0i, solei\u00f0is at tu\u0301 ver\u00f0ur melda\u00f0/ur til rottangat\u00f8ming og innheintan av burturkasti. Tu\u0301 kanst melda til her."}, {"text_idx": "#000018", "text": "IRF t\u00f8mir rottangar og felagstangar hja\u0301 limakommununum regluliga. Kunning um, n\u00e6r IRF er a\u0301 ti\u0301num \u00f8ki, ver\u00f0ur ly\u0301st a\u0301 heimasi\u0301\u00f0uni hja\u0301 IRF og hja\u0301 kommununi. Minst til, at tangin skal vera l\u00e6ttur at koma til, at grava v\u00e6l fra\u0301 rundan um loki\u00f0, at loki\u00f0 skal vera trygt, heilt og v\u00e6l fest, men l\u00e6tt at loysa og l\u00e6tt at festa aftur, ta\u0301 i\u00f0 arbei\u00f0i\u00f0 er li\u00f0ugt. Best er, um loki\u00f0 alti\u0301\u00f0 er atkomuligt og at t.d. flag ikki ver\u00f0ur lagt oman a\u0301 loki\u00f0."}, {"text_idx": "#000019", "text": "GG! Ta\u00f0 er sera ty\u0301dningarmiki\u00f0, at tit ikki sja\u0301lvi loysa loki\u00f0 a\u0301 rottanganum, ti\u0301 ta\u00f0 kann ver\u00f0a vandamiki\u00f0, um opi\u00f0 er ni\u00f0ur i\u0301 rottangan, og harafturat kunnu skru\u0301vur og anna\u00f0 bli\u0301va burtur. Ti\u0301 skulu okkara rottangafo\u0301lk loysa loki\u00f0 a\u0301 tanganum og festa ta\u00f0 aftur, ta\u0301 i\u00f0 arbei\u00f0i\u00f0 er li\u00f0ugt."}, {"text_idx": "#000020", "text": "IRF heintar hu\u0301sarhaldsburturkast eina fer\u00f0 um vikuna."}, {"text_idx": "#000021", "text": "Gra\u0301i posi: Posin skal vera ein gra\u0301ur IRF-posi og ma\u0301 i\u0301 mesta lagi viga 20 kg. Minst til at binda fyri sma\u0301u ruskposarnar, a\u0301\u00f0renn tu\u0301 letur teir i\u0301 gra\u0301a posan. Einki spi\u0301skt ma\u0301 latast beinlei\u00f0is i\u0301 posan, og hann ma\u0301 ikki fyllast upp um strikuna, sum gongur tv\u00f8rtur um posan i\u0301 erva. Les meira um gra\u0301a posa her.\nHvi\u0301ti posi: Hvi\u0301ti posin er til endurvinning av pappi\u0301ri og pappi. Posin ver\u00f0ur heinta\u00f0ur, ta\u0301 i\u00f0 hann er fullur. Um tu\u0301 ikki hevur ruskstativ til hvi\u0301ta posa, setur tu\u0301 hann vi\u00f0 si\u0301\u00f0una av gra\u0301a posa tann dagin, hann vanliga ver\u00f0ur heinta\u00f0ur. Les meira um hvi\u0301ta posa her.\nRey\u00f0i posi: Rey\u00f0i posin er til serliga da\u0301lkandi burturkast so sum battari\u0301, ljo\u0301sperur, spreydo\u0301sir, sm\u00e6rri elektroniskar lutir og kemikaliu. Ta\u0301 i\u00f0 tu\u0301 skalt lata rey\u00f0a posa inn, skalt tu\u0301 seta hann saman vi\u00f0 gra\u0301a posa tann dagin, hesin ver\u00f0ur heinta\u00f0ur. Les meira um rey\u00f0a posa her."}, {"text_idx": "#000022", "text": "Vit ynskja t\u00e6r alt ta\u00f0 besta vi\u00f0 ny\u0301ggja bu\u0301sta\u00f0num og gle\u00f0a okkum til gott samstarv."}]